**Storuman kommune** (umesamisk: *Lusspie*) er en kommune i Västerbottens län i landskapet Lappland i Sverige. Kommunens administrasjonssenter ligger i Storuman og kommunen hadde 6 042 innbyggere den 31. desember 2011. 

I Sverige grenser Storuman kommune mot Sorsele kommune i nord, Vilhelmina kommune i sør, og Lycksele kommune i øst. I Norge grenser den mot kommunene Hattfjelldal, Hemnes og Rana. Kommunen er oppkalt etter innsjøen Storuman. En annen innsjø på grensen til Norge er Abelvattnet.

Administrativ historie
----------------------

I 1780 ble Tärna forsamling utskilt fra Lycksele forsamling som et kapellag. I 1822 ble deretter Stensele forsamling utskilt fra Lycksele forsamling som et eget sogn. 

Ved den svenske kommunereformen i 1862 ble Tärna og Stensele slått sammen og omdannet til landkommunen Stensele. Tärna ble deretter i 1903 utskilt som en selvstendig landkommune, mens Stensele opprettet et municipalsamhälle i Storuman i 1936 og et annet i Stensele i 1937, som ble oppløst i henholdsvis 1963 og 1964. 

Ved den svenske kommunereformen i 1971 ble de to landkommunene Stensele og Tärna gjenforent med det nye navnet Storuman kommune.

Kommunevåpenet
--------------

I 1951 fikk landkommunen Stensele et eget kommunevåpen, men ikke Tärna. Etter gjenforeningen i 1971 valgte man et nytt kommunevåpen, som ble registrert av Patent- och registreringsverket i 1985. Ifølge blasoneringen symboliserer dets øverste del siluetten av Ryfjället, sett fra nordvest, mens dets nederste del representerer skogene i kommunen.

* Stensele landskommune(1951-1970)Stensele landskommune  
(1951-1970)

Samisk språk
------------

Samisk har status som offisielt minoritetsspråk i kommunen og Storuman kommune inngår i forvaltningsområdet for samisk språk i Sverige.

Geografi
--------

Umeälven renner gjennom kommunen. Lengst vest i kommunen er det høyfjellsområder, høyeste fjell er Norra Sytertoppen (1768 moh). I nordøst ligger Artfjället med omfattende underjordiske grottesystemer.

E12 og E45 går gjennom kommunen. Turistveien Blå vegen går også gjennom Storuman. 

Storuman er knytta til det svenske jernbanenettet gjennom Inlandsbanan og tverrforbindelsen mellom Storuman og Hellnäs på Stambanan genom övre Norrland. Storuman var fram til 2010 den eneste kommunen i Sverige som hadde to flyplasser med ruteflygninger innenfor kommunegrensene. Det er imidlertid ingen ruteflygninger lenger til Storuman flyplass, men fra Hemavan Tärnaby flyplass er det daglig forbindelse til Stockholm.

Skisport
--------

Nordvest i Storuman kommune ligger vintersportsstedet Tärnaby, som har fostra opp alpinstjerner på løpende bånd. Jens Byggmark, Ingemar Stenmark, Bengt-Erik Grahn, Anja Pärson og Stig Strand kommer alle herfra.

Tettsteder
----------

Hemavan
Storuman kommune hadde fire tettsteder i 2010. I tabellen oppgis antall innbyggere per 31. desember 2010.

  


| # | Tettsted | Innbyggere |
| --- | --- | --- |
| 1. | **Storuman** | 2 207 |
| 2. | Stensele | 546 |
| 3. | Tärnaby | 482 |
| 4. | Hemavan/Bierke | 222 |

Småsteder
---------

Det finnes syv småsteder i Storuman kommune (folketall per 31. desember 2005): 

| Nr | Småsted | Folkemengde |
| --- | --- | --- |
| 1 | Gunnarn | 173 |
| 2 | Skarvsjöby | 108 |
| 3 | Barsele | 95 |
| 4 | Slussfors | 77 |
| 5 | Åskilje | 70 |
| 6 | Långsjöby (østre del) | 65 |
| 7 | Långsjöby (vestre del) | 60 |

Andre steder
------------

|  |  |  |
| --- | --- | --- |
| * Abborrberg
* Ankarsund
* Akkan
* Bastansjö
* Brattåker
* Danasjö
* Forsmark
 | * Gardsjönäs
* Grundfors
* Harrsjö
* Joesjö
* Kaskeluokt
* Klippen
 | * Kroksjöstrand
* Laisaliden
* Norrberg
* Pauträsk
* Strömsund
* Umnäs
 |

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑  Det svenske Språkrådets hjemmesider, om minoritetsspråk Arkivert 19. mai 2011 hos Wayback Machine.
3. ↑  Artikkel om Storuman kommune i snl.no
4. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 19. april 2016.
5. ↑  «Statistiska centralbyrån den 31 december 2005». Arkivert fra originalen 5. august 2010. Besøkt 20. april 2010.

Eksterne lenker
---------------

* (sv) Offisielt nettsted Rediger på Wikidata

* (en) Storuman Municipality – kategori av bilder, video eller lyd på Commons Rediger på Wikidata
* Offisielle hjemmesider for Storuman kommune

  


| * v
* d
* r
Storuman kommune i Västerbottens län i Sverige |
| --- |
|  | Tettsteder | Hemavan/Bierke **·** Storuman **·** Stensele **·** Tärnaby |  |
| Småsteder | Barsele **·** Gunnarn **·** Långsjöby **·** Skarvsjöby **·** Slussfors **·** Åskilje |
| Øvrige steder | Pauträsk |

| * v
* d
* r
Kommuner i Västerbottens län |
| --- |
|  | Bjurholm **·** Dorotea **·** Lycksele **·** Malå **·** Nordmaling **·** Norsjö **·** Robertsfors **·** Skellefteå **·** Sorsele **·** Storuman **·** Umeå **·** Vilhelmina **·** Vindeln **·** Vännäs **·** Åsele | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Nationalencyklopedin **·** ISNI **·** GeoNames **·** MusicBrainz
 |